རང་རེ་བོད་ལ་མཚོན་ན།ད་དུང་རྒྱུ་རྐྱེན་གང་མང་ཞིག་གི་དབང་དུ་གྱུར་ནས་ལོ་རྒྱུས་དངོས་གཙོ་སྨྲ་བའི་ལམ་དུ་ཤར་བསྐྱོད་བྱེད་ཐུབ་ཀྱི་མེད་སྟབས།བོད་རིགས་ལོ་རྒྱུས་སྨྲ་བ་བོ་ཚོས་འདས་པའི་ལོ་རྒྱུས་ཀྱི་བྱས་ཉེས་དང་།ལྷག་པར་དུ་མཐོ་རིམ་གཞུང་འཛིན་པ་ཁག་གི་ནོར་འཁྲུལ་དང་ཉེས་སྐྱོན་རྣམས་ཇི་བཞིན་ཐེར་འདོན་བྱེད་ཐུབ་ཀྱི་མེད་པ་ཡིན།ལོ་རྒྱུས་མཁས་པ་རེ་ཟུང་གིས་འདས་དང་ད་ལྟའི་ལོ་རྒྱུས་ཀྱི་ལེགས་ཆའི་ལྡོག་ཕྱོགས་སམ་ཉེས་སྐྱོན་རིགས་བརྗོད་པའི་སྐབས་སུ་དེ་ལ་སྡང་སེམས་འཁོན་འཛིན་བྱས་ནས་བརྗོད་ཀྱི་ཡོད་པ་མ་ཡིན་པར།ལོ་རྒྱུས་ཀྱི་བྱས་ཉེས་དེ་དག་ལ་ངོས་ཟིན་ཐོབ་ནས་སྔར་བས་ལོ་རྒྱུས་ཀྱི་འཕེལ་རིམ་ལེགས་ཕྱོགས་སུ་བསྒྱུར་འདོད་ཀྱི་དོན་གནད་འབའ་ཞིག་གི་ཕྱིར་དུ་རེད།དེས་ན་ས་སྐྱ་བའི་སྐབས་ནས་དགའ་ལྡན་ཕོ་བྲང་བར་གྱི་གཞུང་འཛིན་པ་ཁག་གི་བྱས་ཉེས་གཙོ་བོ་ཁག་ཅིག་ནི།